จ่าพิชิต ย้ำหลังมีดราม่าใส่ เฟซชิลด์ แต่ไร้แมสก์ ไม่ช่วยป้องกันโควิด-19
จ่าพิชิต ย้ำสวมเฟซชิลด์อย่างเดียวไม่มีประโยชน์ในการป้องกัน โควิด-19 ถ้าจะให้เวิร์คต้องใส่ควบคู่กับหน้ากากผ้า หน้ากากอนามัยแฟนเพจ Drama-addict โพสต์ข้อความให้ความรู้ หลังจากมีการถกเถียงเรื่องการสวมเฟซชิลด์ (faceshield) โดยไม่สวมหน้ากากอนามัย โดยระบุว่า เนื่องจากตอนนี้มีประเด็นดราม่าเรื่องนี้พอดี เลยขอทบทวนความรู้อีกรอบการระบาดของโควิด-19 (covid-19) แพร่ผ่าน droplet หรือ ละอองน้ำลายที่เวลาไอจามก็จะลอยฟุ้งออกมา ถ้าเป็น droplet ขนาดจะใหญ่กว่า 5 ไมครอน (ใหญ่กว่า PM2.5) และลอยในอากาศได้หลักนาที รัศมีการฟุ้งกระจายราวๆ 2 เมตรแต่ปัจจุบัน เรามีข้อมูลใหม่ว่า covid-19 น่าจะแพร่ผ่าน aerosol คือเป็นละอองน้ำลายที่เล็กกว่า droplet ฟุ้งในอากาศได้นานกว่า และกระจายได้ไกลกว่า แต่ยังไม่ชัวร์ว่าจะเกิดการระบาดรูปแบบนี้ในสภาพแวดล้อมใดได้บ้างประเด็นคือ การใส่เฟซชิลด์ ที่เห็นดาราศิลปินชอบใส่ออกทีวีกัน อันนั้นปกติจะใช้ในหมอพยาบาลที่ต้องดูแลผู้ป่วย แล้วใส่ป้องกันน้ำลายพุ่งใส่หน้าใส่ตาแต่มันกันได้แค่นั้น มันกัน droplet หรือ aerosol ไม่ได้ดังนั้นการใส่แค่เฟซชิลด์เปล่าๆ จึงไม่มีประโยชน์ใดๆ ในการป้องกัน covid-19ถ้าจะให้เวิร์ค ต้องควบกับการใส่หน้ากากผ้า หรือหน้ากากอนามัยเป็นตัวหลัก แล้วใส่เฟซชิลด์เป็นออปชั่นเสริมดังนั้น การที่พนักงานร้านสะดวกซื้อ เจอคนใส่แต่เฟซชิลด์เข้าร้าน แล้วพนักงานปฏิเสธไม่ให้เข้าร้าน ถ้าไม่ใส่หน้ากากผ้าหรือหน้ากากอนามัย จึงเป็นการกระทำที่ถูกต้องแล้ว และน่าชื่นชมเช่นเดียวกับ แฟนเพจ Anti-Fake News Center Thailand ได้เผยแพร่ข้อมูลจาก กรมควบคุมโรค ว่า ใส่เฟซชิลด์เพียงอย่างเดียวไม่ช่วยป้องกันโรค การใส่เฟซชิลด์นั้นถึงแม้จะคลุมทั้งใบหน้า แต่ก็ไม่แนบชิดเหมือนการสวมหน้ากากอนามัย ทำให้ยังสามารถรับเชื้อ และแพร่เชื้อให้ผู้อื่นได้.Drama-addictAnti-Fake News Center Thailand
จ่าพิชิต ย้ำ สวมเฟซชิลด์อย่างเดียวไม่มีประโยชน์ในการป้องกัน โควิด-19 ถ้าจะให้เวิร์คต้องใส่ควบคู่กับหน้ากากผ้า หน้ากากอนามัย 
โควิด-19,ไวรัสโคโรน่า,ไวรัสโคโรนา,COVID-19,โควิดวันนี้,เฟซชิลด์,หน้ากากอนามัย,ข่าวทั่วไป